อายุ 24 ดวงตาข้างขวามีปื้นสีน้ำตาล (ข้างเดียว) แบบนี้ครับและมีเส้นเลือด น่าจะเป็นมานานแล้วครับ ประมาณ 5-6 ปี อยากทราบว่ามันอันตรายไหมครับ ไม่เจ็บ ไม่คัน (ไม่แน่ใจว่ามันขนาดเปลี่ยนไปหรือไม่ครับเพราะไม่ค่อยได้สังเกตครับ) รูป 
สวัสดีค่ะ ปื้นสีน้ำตาลที่อยู่ตรงเยื่อบุตาตรงส่วนตาขาว อาจเป็น- ไฝที่ตา (conjunctival nevus) ซึ่งเกิดจากเซลล์สร้างเม็ดสีมีการรวมตัวกันสร้างเมลานินมากผิดปกติ ซึ่งก้คล้ายกับไฝที่บริเวณผิวหนัง โดยอาจมีสีออกน้ำตาลอ่อน ไปจนถึงน้ำตาลเข้มและดำได้ ไม่ได้อันตรายอะไร เพียงแต่มีโอกาสกลายเป็นมะเร็งเม็ดสีได้ แต่ก็น้อยอย่างยิ่ง- เป็นต้อลม แต่จะเห็นมีเยื่อบางๆ ที่อาจนูนเล็กน้อย สีเหลืองอ่อน หรือขาวเหลือง อยู่ที่บริเวณบางส่วนของตาขาว โดยสาเหตุของการเกิดต้อลม เช่น การถูกแสงแดด ลม ฝุ่นละออง ควัน ความร้อน เป็นประจำ นอกจากนี้ หากมีการอดนอน หรือร่างกายอ่อนเพลีย อาจกระตุ้นให้เห็นเยื่อสีเหลืองชัดเจนขึ้นได้ และอาจเห็นมีสีแดงของเส้นเลือดฝอยมาหล่อเลี้ยงมากผิดปกติร่วมด้วย จึงอาจเป็นสีน้ำตาลเข้มขึ้นได้หากไม่มีอาการอะไร เช่น แสบตา ปวดตา เคืองตา น้ำตาไหล มองภาพพร่ามัว ไม่ชัด เป็นต้น และปื้นไม่ได้มีขนาดใหญ่ขึ้นเรื่อยๆ ก็อาจไม่จำเป็นต้องทำอะไร ให้สังเกตอาการไปก่อนได้ค่ะ แต่หากมีอาการผิดปกดติต่างๆ ก็ควรไปพบแพทย์เพื่อรักษาค่ะ